སྒོམ་ཆེན་ངག་དབང་གྲགས་པ་མཆོག་གི་མཛད་རྣམ་སྙིང་བསྡུས།
སྒོམ་ཆེན་ངག་དབང་གྲགས་པ་དཔལ་བཟང་པོ་མཆོག་ནི། ཇི་སྐད་དུ། ངག་གི་
དབང་ཕྱུག་བརྟན་པའི་འཁོར་ལོ་ཡིས། །རྗེས་བཟུང་འཆད་རྩོད་རྩོམ་ལ་མི་འཇིགས་
པའི། །སྤོབས་པ་ཐོགས་མེད་སྙན་གྲགས་རབ་འབར་བ། །མཚུངས་མེད་དམ་པའི་ཞབས་
ལ་གསོལ་བ་འདེབས། །ཞེས་བསྟོད་བསྔགས་ཀྱི་མེ་ཏོག་གཏོར་ཡུལ་གྱི་བླ་མ་མཆོག་དེ་
ཡིན་ལ། དེ་ཡང་སྐུ་བལྟམས་པའི་ཡུལ་ནི་གཙང་ཕྱོགས་སུ་ཡིན་ཞིང་། ཆུང་ངུ་ནས་རབ་
ཏུ་བྱུང་སྟེ་དམ་པའི་ཆོས་ཀྱི་སྒོར་ཞུགས། མཁན་ཆེན་གང་གི་གསུང་འབུམ་ལས། དངོས་
སྟོབས་རིགས་པའི་དབང་ཕྱུག་རྒྱལ་ཚབ་པ། །མདོ་སྔགས་བསྟན་པའི་མངའ་བང
འ་བདག་
མཁས་གྲུབ་པ། །སྨྲ་བའི་གཙུག་རྒྱན་བློ་གྲོས་བརྟན་པ་སོགས། །མཚུངས་མེད་བླ་མ་
རྣམས་ལ་ཕྱག་འཚལ་ལོ། །ཞེས་དང་། བདག་གི་དཔལ་ལྡན་བླ་མ་བློ་གྲོས་བརྟན་པའི་
ཞབས་ཀྱང་གསུངས་སོ། །ཞེས་དང་། ཡབ་གཅིག་བློ་གྲོས་བརྟན་པ་ཞེས་བྱའི་ཐུགས་
ཀྱི་བརྩེ་བ་ཆེན་པོས་ཉེར་བསྐྲུན་ཡང་ཞེས་སོགས་ལྟར། རྒྱལ་ཚབ་དར་མ་རིན་ཆེན་
མཆོག་དང་། མཁས་གྲུབ་ཐམས་ཅད་མཁྱེན་པ། ཆོས་རྗེ་བློ་གྲོས་བརྟན་པ་སོགས་སྤྱི་བོར་
མཆོད་དེ་གཞུང་ཆེན་ཁག་ལ་གསན་བསམ་རྣལ་མ་མཛད་དེ་མཁས་པའི་གོ་འཕང་གི་
ཕ་མཐར་སོན། ཁྱད་པར་དུ་གསང་སྔགས་བླ་མེད་ཀྱི་སྒོར་ཞུགས་ཏེ་རིགས་ལྔའི་སྡོམ་པ་
བཟུང་། ཉིན་མཚན་དུས་དྲུག་ཏུ་དམ་ཚིག་དང་སྡོམ་པ་ཇི་ལྟར་ཁས་བླངས་པ་བཞིན་
སྤྱན་གྱི་འབྲས་བུ་ལྟར་བསྐྱངས། ལྷག་པར་རྗེ་འདི་ངག་གི་དབང་ཕྱུག་བརྟན་པའི་འཁོར་
ལོ་རྗེ་བཙུན་འཇམ་དཔལ་དབྱངས་ཀྱིས་རྗེས་སུ་བཟུང་བས་འཆད་རྩོད་རྩོམ་གསུམ་
ལ་མི་འཇིགས་པའི་སྤོབས་པ་རྙེད། སྒོམ་ཆེན་གང་གི་གསུང་། འདུལ་བའི་རྣམ་བཤད་

བྱང་ཆུབ་ལམ་གྱི་རིམ་པའི་ཁྲིད་ཡིག
ལས། སྔོན་གྱི་རྣམ་པར་དཀར་བའི་རྒྱུ་མཐུན་དང་། །ཡོངས་འཛིན་དམ་པའི་མགོན་གྱིས་
ལེགས་བསྐྱངས་ན། །འདུལ་བ་རྒྱ་མཚོའི་སྙིང་པོ་འདི་འདྲ་ཡང་། །ལེགས་པར་གོ་བའི་བློ་
གྲོས་ཅིས་མི་འཆར། །ཞེས་པ་ལྟར་རྒྱུ་ཚོགས་བཟང་པོ་སྔོན་དུ་སོང་ཞིང་དགེ་བའི་བཤེས་
གཉེན་གྱིས་མཉེས་བཞིན་རྗེས་སུ་བཟུང་བའི་བཀའ་དྲིན་ལས། འདུལ་བ་རྒྱ་མཚོ་ལྟ་བུའི་
ས།
ནང་གི་སྙིང་ནོར་ཡོད་དོ་ཅོག་ལེགས་པར་གོ་བའི་བློ་གྲོས་དང་ལྡན་པའི་འདུལ་བ་འཛིན་
པ་ཞིག་ཡིན་པ་དོན་གྱིས་ཞལ་གྱིས་བཞེས་སོ། །དྭགས་པོ་གྲྭ་ཚང་གི་དབུ་མཛད་དང་པོ་
དང་མཁན་ཁྲི་གཉིས་པ་མཛད། དྭགས་སྟོད་རྒྱ་ཚར་ཟེ་གདོང་དགོན་དང་། ཨེར་རི་སྒོ་
ཆོས་སྡེ་ཕྱག་བཏབ། དུས་རྒྱུན་ལྷ་སྡིངས་དགོན་དང་། པད་སྟེང། རྫམ་ལྷ་ས་སྟེང་སོགས་
སུ་བཞུགས་ཏེ་སྒྲུབ་པའི་རྒྱལ་མཚན་འཛིན་པ་ལ་རྩེ་གཅིག་ཏུ་གཞོལ། གསུང་རྩོམ་
ཡང་། སྨན་བླ་དང་གནས་བརྟན་གྱི་ཆོ་ག་ཤིན་ཏུ་རྒྱས་པ་གཉིས་དང་། སྐྱེས་རབས་སོ་
བཞི་པའི་འཕྲེང་བ། རྟེན་འབྲེལ་བསྟོད་པ་དང་། ལམ་རིམ་བསྡུས་དོན། འདུལ་བ་རྒྱ་
མཚོ། བྱང་ཆུབ་སེམས་འགྲེལ་སོགས་ཀྱི་རྣམ་བཤད། དྲི་བ་ལྷག་བསམ་རབ་དཀར་གྱི་
དྲིས་ལན་སོགས་དྲིས་ལན་མི་འདྲ་བ་མང་པོ་དང་། ཇོ་ནང་པའི་འདོད་པ་བརྗོད་པ། དུས་
འཁོར་གྱི་བསྐྱེད་རིམ། གསང་བ་འདུས་པའི་བསྐྱེད་རྫོགས། གསང་འདུས་རིམ་པ་དང་པོའི་
རྣམ་བཤད། འདུས་པའི་རྫོགས་རིམ་ལྷན་སྐྱེས་ཀྱི་ཁྲིད། འདུས་པའི་རིམ་ལྔའི་འབོགས་
བྱིན་དཔྱོད་པ་བྱེད་ཚུལ། གསང་འདུས་སྨོན་ལམ་གྱི་ཊིཀྐ་སོགས་སྔགས་ཀྱི་སྐོར་མང་པོ་
ཞིག་དང་། ལམ་རིམ་འབྲིང་པོའི་སྡོམ་གྱི་ཚུལ་དུ་ལེགས་གསུངས་ཉིང་ཁུ་དང་། ལམ་རིམ་
རྟགས་གསལ་མ་སོགས་ལམ་རིམ་གྱི་སྐོར་མང་པོ་ཞིག་བརྩམས་པར་མཛད། དེའི་ནང་ནས་
ཀྱང་ལེགས་གསུངས་ཉིང་ཁུ་འདི་ཉིད་བྱིན་རླབས་ཀྱི་ཚན་ཁ་ཆེ་ཞིང་དོན་བསྡུས་ཆེ་
བས། ལམ་རིམ་པའི་བླ་མ་མང་པོ་ཞིག་གིས་ཐུགས་འཛིན་མཛད་ཅིང་། ཀུན་མཁྱེན་བླ་མའི་
བསམ་གཟུགས་ཆེན་མོར་ཡང་ལུང་འདྲེན་གནང་བས་ཤིན་ཏུ་ཁུངས་བཙན་པའོ།
2